American Horror Story

***Američka horor priča*** (eng. *American Horror Story*) je televizijska serija koju su kreirali i producirali Ryan Murphy i Brad Falchuk (Glee). Žanr serije je horor/drama.

Radnja prve sezone serije *[[Američka horor priča: Kuća ubojstava]]* (eng. *American Horror Story: Murder House*)  se vrti oko obitelji Harmon: Bena, Vivien i njihove kćerke Violet koji se sele iz Bostona u Los Angeles nakon što Vivien doživi pobačaj, a Ben okonča ljubavnu aferu sa svojom studenticom. Useljavaju se u veliku obnovljenu kuću, nesvjesni činjenice da je kuća opsjednuta duhovima (bivšim stanarima).

Druga sezona serije *[[Američka horor priča: Ludnica]]* ** **(eng. *American Horror Story: Asylum*) vodi nas u 1964. godinu, a radnja serije odvija se u instituciji za duševno poremećene kriminalce koju vodi čelična sestra Jude, časna sestra sa sumnjivom prošlosti. Iza zidova ove umobolnice opasnost vreba iza svakog ugla.

Treća sezona serije *[[Američka horor priča: Klan|Američka horor priča: Vještičja družba]]* ** **(eng. *American Horror Story: Coven*) odvija se u 1800-ima i u sadašnjosti a prati borbu između vještica i vudu-praktičara.

Četvrta sezona serije imena: *[[Američka horor priča: Cirkus nakaza]] (*eng.* American Horror Story: Freak Show),* počinje svoju priču u mirnom, sanjivom seocetu po imenu Jupiter na Floridi. Godina je 1952. Čudnovata skupina upravo je stigla u grad, što se poklopilo s neobičnom pojavom mračnog stvorenja koje ugrožava kako živote stanovnika tog gradića tako i nakaze. Ovo je priča o izvođačima i njihovu očajničkom putu preživljavanja u američkom svijetu cirkusa koji polako izumire.

Peta sezona serije se zove Američka horor priča: Hotel (eng.* American Horror Story: Hotel). Radnja se odvija u 2015. godini u Kaliforniji i priča se vrti oko nadprirodnog hotela, zaposlenih i posjetilaca. U ovoj sezoni se prvi put pojavljuje i Lady Gaga u ulozi vlasnice hotela.*

Šesta sezona je Američka horor priča: Izgubljena kolonija (eng.* American Horror Story: Roanoke). Premijera sezone je bila 14. septembra 2016. i radnja još nije u potpunosti poznata, osim da se radi o bračnom paru koji se uselio u kuću u kojoj se dešavaju mnoge čudne stvari.*

*Američka horor priča* vrlo je pozitivno prihvaćena od strane televizijske kritike koja je pogotovo hvalila njezinu užasavajuću prirodu i jedinstvenu prezentaciju. Serija je iz epizode u epizodu bila sve gledanija završivši prvu sezonu kao jedna od najgledanijih serija kabelskih televizija 2011. godine. Prva sezona serije zaradila je mnoge nominacije za televizijske nagrade, od kojih svakako treba izdvojiti dvije nominacije za prestižnu nagradu Zlatni Globus u kategorijama najbolje serije i najbolje sporedne glumice (Jessica Lange).

## Koncepcija serije
Kreatori serije Murphy i Falchuk započeli su raditi na *Američkoj horor priči* još i prije nego je produkcija na njihovoj popularnoj seriji Glee započela na televizijskoj mreži Fox. Murphy je želio napraviti nešto potpuno suprotno od svega onoga što je radio prije pa je tako započeo pisati ovu seriju. Izjavio je: "Radimo na jednom zanimljivom, slatkom, optimističnom djelu bez imalo cinizma pa sam odlučio napraviti nešto što se potpuno razlikuje od toga i pokazati drugačiju stranu svoje osobnosti". Falchuk je bio zainteresiran idejom stavljanja horor priče u drugačiji smisao, naglasivši da je glavni cilj razvoja serije bilo zaplašivanje gledatelja. "Želimo da se gledatelji ne osjećaju potpuno sigurno nakon gledanja svake epizode", izjavio je.

Mračan ton serije zapravo je odraz poznate ABC-jeve sapunice *Dark Shadows* koju je Murphy bio prisiljen gledati sa svojom bakom dok je bio mlađi, kako bi osnažio.

Od samog početka Murphy i Falchuk su planirali da će svaka sezona pričati različitu priču. Nakon što je završilo finale prve sezone Murphy je govorio o njegovim planovima za izmjenom glumačke postave i lokacija za drugu sezonu. Međutim, izjavio je da će se neki glumci koji su glumili u prvoj sezoni vratiti i u drugoj: "Oni koji će se vratiti pojavit će se kao potpuno drugačiji likovi, stvorenja, čudovišta i slično. Neće glumiti ono što su bili u prvoj sezoni."

### Povijest razvijanja serije
U veljači 2011. godine televizijska mreža FX službeno je objavila da je odobrila snimanje Pilot epizode s mogućnošću razvijanja kompletne serije od strane Ryana Murphyja i Brada Falchuka gdje će obojica pisati scenarije, a Murphy uz to i režirati epizode. Izvršni producent postao je Dante Di Loreto. Produkcija serije započela je u travnju iste godine. 18. srpnja 2011. FX je službeno objavio da je otkupio kompletnu prvu sezonu. 3. kolovoza 2011. godine službeno je objavljeno da su se scenarističkom timu serije pridružili Tim Minear, Jennifer Salt, James Wong i Jessica Sharzer.

## Pregled sezona

### 1. sezona: [[Američka horor priča: Kuća ubojstava|Kuća ubojstava (2011.)]]

Prva sezona serije *Američka horor priča*** **ima glavni osvrt na nevjeru. Radnja se odvija u 2011. godini, a prati

obitelj Harmon (psihijatra Bena (Dylan McDermott), njegovu ženu Vivien (Connie Britton), i njihovu kćer tinejdžericu Violet (Taissa Farmiga)), koja se seli iz Bostona u Los Angeles nakon što je Vivien imala pobačaj, te uhvatila Bena s drugom ženom u krevetu. Harmoni se sele u veliku preuređenu viktorijansku kuću, te uskoro susreću bivše stanare kuće, Langdone (Constance Langdon (Jessica Lange), i njeno dvoje djece, Tate (Evan Peters), i Adelide "Addy" (Jamie Brewer) i unakaženog Larryja Harveya (Denis O'Hare). Ben i Vivien pokušavaju svoju vezu vratiti na staro, a Violet pateći od depresije utjehu pronalazi u Tateu. Langdoni i Larry često utječu na živote Harmonovih, dok obitelj ne sazna da je kuća opsjednuta duhovima svih onih koji su umrli na imanju.

### 2. sezona: [[Američka horor priča: Ludnica|Ludnica (2012.-2013.)]]

Druga sezona serije pod nazivom *Američka horor priča: Ludnica*** **je o duševnom zdravlju i bolestima. Radnja ove priče odvija se 1964. godine i prati pacijente, doktore i časne sestre koji borave u Briarcliffu,psihjijatrijska ustanova za duševno oboljele koja je otovrena za brigu kriminalno oboljelih. Među voditelje institucije ubraja se i časna sestra Jude (Jessica Lange), njezina štičenica sestra Mary Eunice (Lily Rabe), te osnivač institucije monsinjor Timothy Howard (Joseph Fiennes). Među doktorima koji su zaduženi za brigu o pacijentima u ludnici ubraja se i dr. Olived Thredson (Zachary Quinto), te sadistički znanstvenik dr. Arthur Arden (James Cromwell). Među pacijente, koji tvrde da su nepravedno institucionizirani ubraja se lezbijska novinarka Lana Winters (Sarah Paulson), osuđeni serijski ubojica Kit Walker (Evan Peters), te navodna ubojica sa sjekirom Grace Bertrand (Lizzie Brocheré). Stanovnici Briarcliffa često su izloženi nadnaravnim i znanstvenim utjecajima, uključujući opsjednućima demona te otmicama izvanzemaljaca.

### 3. sezona: [[Američka horor priča: Klan|Vještičja družba (2013.-2014.)]]
300 godina prošlo je od progona vještica u Salemu. Nekolicina preostalih ponovno je u opasnosti. Škola u New Orleansu uči mlade nadarene vještice kako da se uklope u društvo te da se ne otkriju kao vještice. Nakon dugog odsustva vrhovna vještica vraća se sa zadatkom da nauči mlade vještice kako da se bore protiv tlačitelja. Ova sezona uključuje vještice, progon vještica, incest, ropstvo, majke i kćeri te vještečarenje protiv vudua. Tema treće sezone serije je progon i tlaka. Ova sezona odvija se u današnje vrijeme i 1830-ima.

### 4. sezona: [[Američka horor priča: Cirkus nakaza|Cirkus nakaza (2014.-2015.)]]
Četvrta sezona serije pod nazivom *Američka horor priča: Cirkus nakaza* govori o diskriminaciji određenih ljudi koji su u javnosti klasirani kao "nakaze". Radnja priče odvija se 1952. godine u uspavanom mirnom gradiću Jupiteru na Floridi i prati jednog od posljednjih Cirkusa nakaza koji se bore za opstanak i kojega vodi Elsa Mars (Jessica Lange). Prošla su desetljeća odkada su ljudi na cirkuse nakaza gledali kao na vrstu zavave, ali Elsa sanja o tome kako pronaći pravi dom za svoja "čudovišta" te kako da postane slavna. Kada su sijamske blizankinje Bette i Dott Tattler (Sarah Paulson) dovedene u bolnicu, Elsa u njima vidi šansu da se poveća promet u cirkusu, te se nadaju kako će sestre uspjeti spasiti trupu jednom zauvijek. Ostale članove trupe čine: Jimmy Darling (Evan Peters), mladić rođen sa sindaktilijom koji sanja o tome da ostavi cirkus i pronađe normalan život. Jimmyjeva majka, bradata gospođa Ethel Darling (Kathy Bates), Elsina je desna ruka u vođenju cirkusa i održavanju reda i zakona unutar šatora. Snagator iz Etheline burne prošlosti imena Dell Toledo (Michael Chiklis), i njegova troprsata žena Desiree Dupree (Angela Bassett) uzburkaju valove dolaskom u cirkus. U vremenu u kojemu započinje televizijska era, u kojoj se cirkusi i izvedbe uživo više toliko ne cijene, ovi pojedinci moraju prijeći preko onih koji ih sputavaju i koji im sude na temelju izgleda. Kako mračne tajne izlaze na vidjelo, postaje jasno kako Jupiter više nije toliko miran gradić kao što se mislilo, a za sve nemile događaje mještani okrivljuju "nakaze".

### 5. sezona: [[Američka horor priča: Hotel|Hotel (2015.-2016.)]]
Radnja se odvija u 2015. u Kaliforniji u ukletom i retro hotelu "Kortez" kog je sagradio James March da bi bio mjesto za mučenje njegovih žrtava. Nakon njegove smrti, James je ostao u hotelu kao duh. Radnici hotela uključuju 111 godina staru vampiricu Elizabeth Johnson (Lady Gaga) koja je vlasnik hotela i menadžerku Iris. Od gostiju hotela, tu je duh narkomanke i prostitutke Sally, sin od menadžerke Iris, Donovan, koji je takođe vampir, transrodna konobarica Liz Taylor, bivša ljubavnica vlasnice hotela, Ramona Royale, muški model i ovisnik o ubistvima, Tristan Duffy, trenutni kupac hotela, Will Drake, detektiv koji proučava čudna dešavanja u hotelu, John Lowe, i njegova očajna žena, Alex. Kada se Lowe prijavi u hotel, nije ni svjestan da je na meti serijskog ubice. Glavne teme sezone uključuju ovisnost, ludost i oproštaj. Pored teme koja se dešava u moderno doba, mnoge scene su flashbackovi iz 1920-ih, 1970-ih, 1980-ih i 1990-ih, sa epilogom u 2022.

### 6. sezona: [[Američka horor priča: Izgubljena kolonija|Izgubljena kolonija (2016.-2017.)]]
Radnja se odvija u 2016. u Sjevernoj Karolini. Shelby Miller, njen muž Matt, i njegova sestra Lee, se pojavljuju u dokumentarcu koji se zove "*My Roanoke Nightmare" da bi pričali o nadprirodnim stvarima koje su doživjeli kada su se Shelby i Matt preselili iz [[Los Angeles]]a u Sjevernu Karolinu, nakon njenog pobačaja.*

## Produkcija
### Snimanje
Pilot epizoda snimana je na lokaciji u kući u Country Club Parku, Los Angeles (Kalifornija). U njoj se odvija glavnina radnje. Kuću je dizajnirao i sagradio 1908. godine Alfred Rosenheim, predsjednik odjela Američkog instituta arhitekata iz Los Angelesa, a prije je služila kao samostan.

Serija je snimana na setu koji je bio direktna replika kuće. Detalji poput prozora *Louis Comfort Tiffany* i brončanih svjetiljki su ponovno kreirane kako bi očuvale pravi izgled kuće.

Zbog vrlo agresivnog produkcijskog rasporeda i čekanja na početak snimanja pilot epizode (druga sezona druge serije - Glee - čiji su ko-kreatori također Ryan Murphy i Brad Falchuk bila je pred završetkom) službeno je objavljeno da će finale prve sezone biti 30 minuta kraće nego je to planirano. Murphyju je ponuđena opcija od strane mreže da u potpunosti izbaci trinaestu epizodu i napravi jednosatno finale, ali je Murphy na kraju smislio plan za 90-minutno finale.

### Glumačka ekipa

#### 1. sezona
Connie Britton prva je glumica odabrana za glavnu žensku ulogu Vivien Harmon. Denis O'Hare drugi je glumac koji se pridružio ekipi u ulozi Larryja Harveya. Zatim Jessica Lange kao Constance Langdon, to je ujedino i njezina prva redovna uloga u televizijskoj seriji. Dylan McDermott pridružio se ubrzo nakon Lange, za glavnu mušku ulogu Bena Harmona. Taissa Farmiga i Evan Peters posljednji su glavni glumci serije koji su se pridružili, te u seriji igraju Violet Harmon i Tatea Langdona.

#### 2. sezona
U ožujku 2012. Murphy je otkrio kako će se druga sezona serije ponajviše vrtjeti oko lika sestre Jude koju je utjelovila Jessica Lange, sadističke časne sester koja vodi ludnicu. Evan Peters, Sarah Paulson, Lily Rabe i Zachary Quinto također se vraćaju kao glavna glumačka ekipa druge sezone. Evan Peters utjelovio je Kita Walkera, pacijenta optuženog za ubojstvo svoje žene. Sarah Paulson glumi lik Lane Winters, lezbijske novinarke koja postaje pacijent u ludnici zbog svoje seksualnosti i zbog želje da razotkrije uvjete u kakvima pacijenti žive unutar ustanove. Lik Lily Rabe je šeprtljava časna sestra Mary Eunice. Zachary Quinto utjelovljuje dr. Thredsona, psihijatra. Lizzie Brocheré pojavljuje se u liku Grace Bertrand, pacijentice optužene za ubojstvo svoje obitelji sjekirom. James Cromwell pojavljuje se u ulozi dr. Arthura Ardena, koji provodi zlobne i sadističke eksperimente na pacijentima. Joseph Fiennes je monsinjor Timothy Howard, simpatija sestre Jude.

#### 3. sezona
Producenti Ryan Murphy i Brad Falchuk su po završetku druge sezone najavili kako će se velika većina glumačke ekipe vratiti u drugačijim ulogama započevši s Jessicom Lange. Evan Peters i Sarah Paulson također su potvrdili svoj povratak u treću sezonu. Murphy je naveo kako će Lange utjeloviti lik "glamurozne žene mačke". Taissa Farmiga, Violet iz prve sezone glumit će djevojku uvrnute romanse koja se proteže kroz seriju. Lily Rabe je također potvrdila povratak u seriju. Seriji se također vratila i Frances Conroy koja glumi vješticu Myrtle Snow. Oskarovka Kathy Bates se pridružila glumačkoj ekipi američke horor priče zajedno s Angelom Bassett, Jamie Brewer, Gabourey Sidibe i prelijepom Emmom Roberts.

#### 4. sezona
Ryan Murphy potvrdio je povratak Jessice Lange u četvrtu sezonu, iako će igrati sporednu ulogu. Kathy Bates također se vraća, vjerovatno u glavnoj ulozi.[22]         U siječnju 2014. Murphy je otkrio da također želi Patti LuPone iz treće sezone natrag.[58] 29. Ožujka 2014. Murphy je otkrio kako će se Sarah Paulson, Evan Peters, Frances Conroy, Emma Roberts, Danis O'Hare, Angela Bassett, Gabourey Sidibe i Jamie Brewer također pojaviti u četvrtoj sezoni serije.[59] Na "PaleyFest-u 2014" Michael Chiklis pridružio se glumačkoj ekipi ulogom bivšeg muža lika Kathy Bates i oca lika Evana Petersa.[60]

### Uvodna špica
*Uvodna špica Američke horor priče daje važne nagovještaje radnja i likova koji će se pojavljivati kroz sezonu.* Za "Kuću ubojstava", Murphy je špicu opisao kao mini zagonetku te naveo kako će do devete epizode serije svaka slika unutar uvodne špice biti objašnjena, te je tako uspostavio svrhu uvodne špice za buduće sezone.

Uvodnu špicu kreirali su Kyle Cooper i njegova tvrtka Prologue. Oni su također napravili špicu serije "Živi mrtvaci", i filma "Sedam" iz 1995. Muziku za vrijeme trajanja špice kompozirao je Cesar Davila-Irizarry i glazbenik Charlie Clouser. Kinematografiju i montažu odradili su Juan Ruiz Anchia i Gabriel J. Diaz.

U prvoj sezoni serije, uvodna špica smještena je u podrum kuće obitelji Harmon te uključuje slike posmrtnih beba, fetusa u staklenkama, lubanja, haljine za krštenje, uniforme medicinskih sestara, te siluetu koja drži krvave škare za uređenje vrta.

U drugoj sezoni serije, ista muzika je zadržana, a uvodna špica smještena je u ludnicu, koriste se elementi vikanja pacijenata, operiranja pacijenata sa zavojima oko face. Elementi također uključuju i mladu djevojku koja hoda unatraške na rukama i nogama prema vrhu stepenica, te facu kipa Djevice Marije na čijem se licu pojavi zlobni smijeh.

U trećoj sezoni serije, ista muzika je zadržana, i prvi put uvodna špica smještena je i u vanjski prostori. Snimci uključuju ljudske figure u crnim haljama sa dugačkim šiljatim kapama, koščato krilato stvorenje i snimke mrtvih koza, također se pojavljuje i minotaur koji se pojavljuje i tokom serije. Prvi put u pozadini imena glumaca se i pojavljuju određene slike, za razliku od prošlih sezona u kojima je pozadina imena bila crna. Neke of slika prikazuju vješanje vještica i "Santu Muerte". Ostali snimci uključuju čovjeka iz afričkog plemena s bijelim očima i zastrašujućim osmjehom, te vudu lutke. Na kraju špice figure u crnim haljama sa dugačkim šiljatim kapama plešu vještičji ples oko lomače na kojoj jedna od vještica gori.

U četvrtoj sezoni serije, uvodna špica uvelike se izmjenila, tematska muzika serije zadržana je sa dodatkom karnevalske melodije. Špica je sastavljena pomoću CGI-a i "kadar po kadar" animacije te prikazuje neobične likove kao što su kostur himere spojene sa čovjekom, slon koji vozi bicikl, kostur sa jednom glavom a dva tijela, stvorenje "vražjeg" izgleda, dječak sa deformiranim nogama u invalidskim kolicima, lik sa sidnaktilijom ruku i nogu, klaun koji vrti glavom 360°, žena sa trećom nogom na mjestu gdje bi trebale biti genitalije, te igračka zločestog majmuna sa cimbalima. U najavi su također i prikazani likovi čovjeka koji si zabija čavle u glavu, te gutača mačeva. Glavni moment koji se ponavlja kroz špicu je bušenje balona nožem i zvuk pucanja istog. 
## Promocija
Kao dio promocije serije mreža FX je krenula u kampanju nazvanu "House Call" u kojoj su se gledatelji od kuće mogli prijaviti i naći uživo s likom iz serije.

Prije nego je prikazana prva epizoda FX je objavio nekoliko tragova koji bi mogli razotkriti radnju serije. Svi tragovi postavljeni su na službenom YouTube kanalu serije. Bilo ih je sveukupno deset: "Cello", "Baby", "Couples", "Coffin", "Lying Down", "Fire", "Stairs", "Melt", "Red Cello" i "Rubber Bump".

15. rujna 2011. godine FX je kreirao internet stranicu koja je omogućavala posjetiteljima turu kuće kroz razna desetljeća i traženje različitih tragova.

## Izvori

## Vanjske veze
* 
* 
* ''American Horror Story''  at TV.com